Arno Bergs plass

Arno Bergs plass er en liten plass med park på Briskeby i Oslo. Plassen ligger der  Gyldenløves gate, Løvenskiolds gate, Eilert Sundts gate og Schives gate møtes, på det tidligere «Bondejordet». Plassen har høye trær, på vestsiden er trærne en del alléen midt i Gyldenløves gate, anlagt som ridesti.

Nord på plassen står en fontene foran Gyldenløves gate 27 fra 1927, ofte kalt «Gyldenløves hus», et bolighus i 1920-tallsklassisisme med konkav fasade mot plassen. I samme stil er Gyldenløves gate 19, ferdig 1929, tegnet av landets første kvinnelige arkitekt, Lilla Hansen.

I 2006 ble en hage som vender mot plassen vedtatt bevart, etter en konflikt om utbygging.

Fontenen på plassen er det geografiske sentrum i romanen Beatles ifølge forfatteren, Lars Saabye Christensen.

Plassen ble i 1975 oppkalt etter Oslos første byantikvar, arkitekt Arno Berg (1890–1974), og het inntil da Gyldenløves plass. Arno Berg bodde i Gyldenløves gate 27 fra huset var nytt i 1927 til sin død.

Referanser

Litteratur 
 Oslo byleksikon

Eksterne lenker 
 
 Bilde av plassen publisert på oslobilder.no, datert til 1920-30. Bildet viser Gyldenløves gate 27 fra 1927 (besøkt 2. juli 2012)

Veier i bydel Frogner
Parker i Oslo
Plasser i Oslo